Title: Esimerkkitapausten analysointi
Course: TE1 Terveyden perusteet (Oppikirjattomuus-hanke) > Section: Painonhallinta

Painonhallinta - esimerkkitapausten analysointia

Tee tehtävä joko oppimispäiväkirjaasi tai tänne Moodleen, jos opettajasi arvioi tehtävän.

Arviointi: paneutuminen erinomaista - puutteellista

Lue alla olevat kuvitteelliset esimerkkitapaukset. Millaisia painonhallintaan liittyviä haasteita heillä on? Anna jokaiselle apuvälineitä pysyvään painonhallintaan.

Palauta vastauksesi verkkottekstinä moodleen opettajan arvioitavaksi.

Arviointi: Paneutuminen riittämätöntä - erinomaista sekä kirjallinen palaute

Tapaus 1:

- Yksin asuva 31- vuotias mies, joka opiskelee. Rahatilanne on  tiukka.
- Painaa noin 100 kg, ja on noin 180 cm pitkä.
- Syö suuria annoksia kerralla, kerran lämpimän ruuan päivässä.
- Sortuu usein herkkujenkin syöntiin, varsinkin jos ahdistaa tai surettaa jokin.
- Pyrkii pyöräilemään tunnin päivässä.
- Paino jojoilee: pitää tiukkaa dieettiä kuukausia, jonka aikana paino tippuu yli 10 kiloa, mutta nousee taas takaisin äkisti viikon jälkeen, kun lopettanut dieetin.

Tapaus 2:

- Nuori 18-vuotias tyttö, joka on runsaasti alipainoinen.
- Pitää itseään lihavana, jonka vuoksi käy salilla lähes joka päivä
- Syö hyvin vähän, ja enimmäkseen kasvisravintoa. Katsoo hyvin tarkkaan, mitä syö, ja pyrkii kuluttamaan kaiken syömänsä.

Tapaus 3:

- 55-vuotias työtön  nainen, joka nukkuu huonosti yönsä.
- Ei laita itselleen paljoa ruokaa, koska asuu yksin. Syö monesti leipää ja salaattia.
- Syö kahvin kanssa leivoksia runsaasti.
- Ei harrasta juurikaan liikuntaa, koska selkäkipujen takia pitkät lenkit käyvät selkään.
- Lievästi ylipainoinen. Suvussa taipumusta ylipainoon.