Title: Terveyden edistäminen ja sairauksien ehkäisy
Course: TE1 Terveyden perusteet (Oppikirjattomuus-hanke) > Section: Terveyden edistäminen, itsehoito

Promootio

Terveyden edistämisen suuntalinjat luotiin 1986 WHO:n Ottawan konferenssissa. Sen keskeiset periaatteet ovat myös suomalaissa yhteiskunnassa terveyden edistämisen taustalla.

Terveyden edistämisen toimintalinjat (WHO:n malli)

1. Terveysnäkökulmien huomioiminen kaikessa päätöksenteossa

2. Terveyttä edistävien ympäristöjen luominen

3. Terveyspalvelujen kehittäminen

4. Yhteisöllisen toiminnan vahvistaminen

5. Henkilökohtaisten taitojen kehittäminen

Tehtävä: Mieti jokaiseen kohtaan käytännön esimerkkejä, joilla terveyttä voidaan edistää. Kirjoita ne oppimispäiväkirjaasi.

Promootion eli terveyden edistämisen tavoitteena on siis

- terveyden ja toimintakyvyn parantaminen yksilö-, yhteisö- ja yhteiskuntatasolla
- lisätä yksilöiden ja yhteisöjen mahdollisuuksia huolehtia omasta terveydestä
- terveyserojen kaventaminen
- preventio eli sairauksien ehkäisy

Promootion avulla luodaan mahdollisuuksia terveempään elämään. Yhteiskunnassa terveyden edistäminen näkyy mm. pienempinä sairaudenhoitokuluina, työkykyisempänä väestönä sekä hyvinvoinnin tasaisempana jakautumisena, WHO:n julkilausumassa korostetaan myös yksilöiden ja yhteisöjen roolia terveyden hallinnassa. Osa

Prevention tasot:

Sairauksien ehkäisy on yksi keskeinen terveyden edistämisen tavoitteista. Preventio tasot ovat

- Primaariprevention tavoitteena on ehkäistä ihmisten sairauksia jo ennen niiden ilmaantumista. esim. hygieniasta huolehtiminen, hampaiden harjaus, rokotukset
- Sekundaaripreventiossa pyritään estämään hyvin varhaisessa vaiheessa olevan taudin eteneminen. esim. syöpäseulonnat, hampaan paikkaus, riskiryhmien ohjaus ja valistus,
- Tertiaaripreventiossa kohteena on jo sairastunut potilas, jonka taudin paheneminen ja lisäoireiden kehittyminen pyritään estämään, samalla pyritään palauttamaan henkilön toimintakykyä (sairauden hoito, kuntoutus)